OzLabs/hebrew-wiki-articles huggingface dataset:
בית יולדות אמהות

בית יולדות אמהות היה בית יולדות שהוקם ברחוב הצנובר (שדרות הנשיא 19) ברובע כרמל, חיפה.
בית היולדות נוסד ב-20 בספטמבר 1945 ופעל עד ינואר 1963. ב-10 השנים הראשונות לפעילותו יולדו בבית היולדות 1,500 תינוקות.

==היסטוריה==
לאחר הקמתו שימש המבנה ברחוב הצנובר (ברחוב שבו שכן בית יולדות מולדה ובו נמצא כיום בית הארחה רוטנברג בשדרות הנשיא) כבית מגוריהם של אברהם רוטנברג (אחיו של פנחס רוטנברג) ואשתו הרופאה הד"ר פיניה רוטנברג.

השניים תרמו את ביתם הפרטי לצורך הקמת בית החולים, ועברו להתגורר בבית סמוך ברחוב יפה נוף.

לאחר ביצוע שינויים מבניים שנדרשו להתאמת המבנה ליעודו החדש, נפתח "בית יולדות אמהות" ב-20 בספטמבר 1945, ובו 20 מיטות אשפוז.

לאחר 10 שנות פעילות וכ-1,500 לידות, נקלע בית החולים לקשיים , וכעבור מספר שנים, בינואר 1963, הופסקה פעילותו. חודש לאחר מכן נפטרה ד"ר פיניה רוטנברג בבית חולים בשווייץ.

בית היולדות קיים קשר הדוק עם משפחת המלוכה הירדנית. הקשר למלך עבדאללה נוצר באמצעותו של אברהם רוטנברג אחיו הצעיר ויד ימינו של מייסד חברת החשמל, אשר ירש את תפקידו כמנכ”ל החברה עם מות האח המייסד בשנת 1942 וכיהן בתפקיד עד 1957. במלחמת העצמאות שימש אברהם איש הקשר למלך עבדאללה שעם משפחתו
עמד בקשרי ידידות מאז בניית התחנה ההידרואלקטרית בנהריים.

בחצר רחבת הידיים עמד אוהל גדול שניתן למייסדת בית החולים הגינקולוגית ד"ר פיניה רוטנברג כמתנה מהמלך עבדאללה, שליטה של ירדן, שנשותיו וגם זיין א-שריף, מלכת ירדן רעייתו של בנו הבכור טלאל, מלך ירדן, הגיעו ללדת במוסד הזה את נסיכי השושלת.

==בית יולדות מולדה==
לפני שניהלה את "בית יולדות אמהות" הייתה הד"ר רוטנברג שותפה עם הגניקולוג הד"ר רודולף מאייר בניהול "בית יולדות מולדה" שנפתח בשנת 1934 ופעל עד שנת 1958, אך בשנת 1945 השותפות ביניהם פורקה
בית היולדות מולדה שכן בשדרות הנשיא 82. תוכנן על ידי האדריכל שמואל רוזוב.

==גימנסיה כרמל==
במקום בו שכן "בית יולדות אמהות" בשדרות הנשיא 19, ממוקמת גימנסיה כרמל (נכון לשנת 2020)

== קישורים חיצוניים ==

==הערות שוליים==

אמהות
אמהות
קטגוריה:חיפה: בתי חולים
קטגוריה:ישראל: בתי חולים שנסגרו
ויד

ויד (בהונגרית: Vid) הוא כפר קטן במחוז וספרם שבמרכז הונגריה.
כמו כפרים רבים באירופה גם בוויד מספר התושבים נמצא בירידה. כך, בשנת 1990 חיו בכפר 138 תושבים, ובשנת 2019 רק 112 תושבים.

==יהודי ויד==
בוויד חיו יהודים בתקופות זמן שונות.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|8
|268
|-
|1920
|8
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
יחסי הונג קונג – ספרד

יחסי הונג קונג-ספרד הם היחסים הבין-לאומיים בין הונג קונג לספרד.

== קונסוליות כבוד ==
לספרד יש קונסוליה במרכז הונג קונג. משרד הכלכלה והסחר של הונג קונג בבריסל מייצג את הונג קונג בספרד.

== יחסי סחר ==
בשנת 2015 סך המסחר בין הונג קונג לספרד עמד על 2.8 מיליארד דולר.

ספרד היא השותפה העסקית העשירית בגודלה של הונג קונג באירופה.<ref></ref> בשנת 2015 סכום הייצוא להונג קונג הסתכם בכ־298 מיליון דולר, כאשר ציוד שידור, תנורי החשמל ועלונים היו המוצרים העיקריים.<ref>[http://atlas.media.mit.edu/en/visualize/tree_map/hs92/export/hkg/esp/show/2015/ What does Hong Kong export to Spain? (2015)]</ref> מנגד, הונג קונג היא השותפה העסקית השמינית בגודלה של ספרד באסיה.<ref></ref> בשנת 2015 סכום היצוא לספרד הסתכם בכ-956 מיליון דולר, כאשר שעוני מתכת, בשר ותרופות הם המוצרים העיקריים.<ref>[http://atlas.media.mit.edu/en/visualize/tree_map/hs92/export/esp/hkg/show/2015/ What does Spain export to Hong Kong? (2015)]</ref>

== ביקורים רשמיים ==
שר התחבורה והשיכון של הונג קונג, אנתוני צ'אונג, הגיע לביקור רשמי במדריד במאי 2017.

== תחבורה ==
ביוני 2016 החלה קת'אי פסיפיק בטיסות ישירות בין הונג קונג למדריד.<ref>http://www.scmp.com/news/hong-kong/economy/article/1857059/cathay-pacific-steps-battle-middle-eastern-airlines-spain</ref>

== קישורים חיצוניים ==

* [http://www.exteriores.gob.es/Consulados/HONGKONG/en/Pages/inicio.aspx קונסוליית ספרד בהונג קונג]

== הערות שוליים ==
טישקוואר

טישקוואר (בהונגרית: Tüskevár) הוא כפר קטן במחוז וספרם שבמרכז הונגריה.
כמו כפרים רבים באירופה גם בטישקוואר מספר התושבים נמצא בירידה. כך, בשנת 1990 חיו בכפר 640 תושבים, ובשנת 2019 רק 552 תושבים.

==יהודי טישקוואר==
בטישקוואר חיו יהודים בתקופות זמן שונות.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|5
|
|-
|1880
|33
|1,084
|-
|1910
|5
|
|-
|1920
|5
|
|-
|1930
|3
|
|-
|1941
|7
|1,061
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
ג'ון גרינהיל

ג'ון גרינהיל (באנגלית: John Greenhill; בערך 1644 – 19 במאי 1676) היה צייר פורטרטים אנגלי, תלמידו של פיטר לילי, שהתקרב למורה שלו במצוינות אמנותית, אך אורח חייו נקטע בגיל צעיר.<ref>Stephen, Leslie; Lee, Sidney, eds. (1890). "Greenhill, John" . Dictionary of National Biography. 23. London: Smith, Elder & Co. pp. 79–80.</ref>

== ביוגרפיה ועבודה ==
גרינהיל נולד בסליסבורי, וילטשייר בסביבות 1644, בנם הבכור של ג'ון גרינהיל, הרשם של סליסברי, ופנלופה צ'מפינס, בתם של ריצ'רד צ'מפיני מאורצ'רלי, סומרסט. אביו היה קשור באמצעות אחיו לסחר במזרח הודו. אחיו הצעיר של ג'ון הנרי הפך למושל חוף הזהב ומפקד בחיל הים.

הניסיון הראשון של גרינהיל היה דיוקן של דודו מצד אביו, ג'יימס אבוט מסליסברי, שלדבריו שרטט אותו בחשאי, מכיוון שדודו לא "ישב" מולו בזמן הציור. בסביבות 1662 עבר ללונדון והפך לתלמידו של סר פיטר לילי. התקדמותו הייתה מהירה והוא רכש את המיומנות והשיטה של לילי. הוא בחן בקפידה את דיוקנאותיו של אנתוני ואן דייק. ג'ורג' ורטו העיר כי הוא העתיק כל כך טוב את הדיוקנו שצייר ואן דייק - "תומאס קיליגרו וכלבו" עד שקשה לדעת מהו המקור. ורטו גם אמר שהתקדמותו של גרינהיל עוררה את הקנאה של לילי.

גרינהיל היה בהתחלה חרוץ ונישא מוקדם. הוא לקח חלק בחיים התוססים בקובנט גארדן בסביבות התיאטראות, והם הובילו אותו להתרועע עם חברים רבים בעולם התיאטרון והוא נתפס לשתייה מרובה. ב־19 במאי 1676, כשחזר מבית מרזח בהולבורן, במצב של שיכרון חושים, הוא נפל, נישא לבית מגוריו ושם נפטר באותו הלילה. הוא נקבר בסנט ג'יילס בכנסיית פילדס.
הוא השאיר אלמנה ומשפחה, שלילי העניקה לה קצבה.

בין מעריציו האישיים של גרינהיל הייתה גם המחזאית אפרה בהן, שניהלה עמו התכתבות אינטנסיבית, וקיננה על מותו המוקדם בפואמה ארוכה.

== דיוקנאות ==
הדיוקנאות של גרינהיל הם בעלי ערך רב, ולעיתים קרובות הם מתקרבים לאלה של לילי במצוינות. בין המצוירים הראשיים שלו היו הבישוף סת'וורד, בגילדהול בסליסברי, שצויר בשנת 1673. אנתוני אשלי קופר, הרוזן הראשון של שפטסברי, צויר לא פעם בתקופת כהונתו בשנת 1672. ג'ון לוק, שכתב כמה פסוקים בשבחו של גרינהיל. סר ויליאם ד'אווננט, המשורר אברהם קאולי, האדמירל אדוארד ספרג' ואחרים.

גרינהיל צייר דיוקן עצמי, התלוי כעת בגלריית התמונות של דוליוויץ' בלונדון.<ref></ref>

== גלריה ==
<gallery mode="packed" heights="180">
File:Greenhill, John - A Lady as a Shepherdess - Google Art Project.jpg
File:Greenhill, John - Head of a Bearded Man - Google Art Project.jpg
File:Greenhill, John - James II as Duke of York - Google Art Project.jpg
File:Greenhill, John - Self-portrait - Google Art Project.jpg
File:Greenhill, John - William Cartwright - Google Art Project.jpg
File:Bp John Wilkins.jpg
File:Seth Ward by John Greenhill.jpg
File:John Owen by John Greenhill.jpg
File:A Sea Officer, circa 1675 RMG BHC3135.tiff

</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:ילידי 1644
קטגוריה:נפטרים ב-1676
יחסי מקדוניה הצפונית – סין

יחסי מקדוניה הצפונית–סין הם היחסים הבילטרליים בין הרפובליקה העממית של סין לרפובליקה של צפון מקדוניה.

== היסטוריה ==
סין תמכה בהחלטת האספה הכללית של האו"ם להכניס את מקדוניה לאו"ם. היחסים הדיפלומטיים והקונסולריים בין סין ורפובליקת מקדוניה כוננו ב-21 באוקטובר 1993. בשנת 1998 נשיא מקדוניה קירו גליגורוב ביקר בסין. עקב כינון יחסים דיפלומטיים בין מקדוניה לטאיוואן (עקב הבטחת טאיוואן לתמוך במקדוניה בסך שני מיליארד דולר), ניתקה סין את היחסים הדיפלומטיים עם מקדוניה ב-9 בפברואר 1999. במאי 2001 ניתקה מקדוניה מחדש את יחסיה עם טאיוואן, וביוני אותה שנה חידשה סין את יחסיה עם מקדוניה.

== נציגויות דיפלומטיות ==
* מקדוניה הצפונית מחזיקה בסין שגרירות בבייג'ינג.
* סין מחזיקה במקדוניה הצפונית שגרירות בסקופיה.

== קישורים חיצוניים ==

== הערות שוליים ==
ויליאם מארי, רוזן מנספילד הראשון

ויליאם מארי, הרוזן הראשון ממנספילד (באנגלית: William Murray, 1st Earl of Mansfield; 2 במרץ 1705 – 20 במרץ 1793) היה משפטן בריטי, פוליטיקאי, חבר המועצה המלכותית ושופט שידוע כמי שתרם לרפורמה בחוק האנגלי. נולד לאצולה סקוטית, הוא התחנך בפרת', סקוטלנד, לפני שעבר ללונדון בגיל 13 כדי ללמוד בבית הספר ווסטמינסטר. הוא התקבל לכרייסט צ'רץ' באוקספורד במאי 1723 וסיים את לימודיו כעבור ארבע שנים. כשחזר ללונדון מאוקספורד, הוא נקרא ללשכת עורכי הדין ב-23 בנובמבר 1730 וזכה במהרה למוניטין של עורך דין מעולה.

הוא היה מעורב בפוליטיקה החל משנת 1742, תחילה בבחירתו כחבר פרלמנט מטעם בורוברידג', כיום בצפון יורקשייר, ובהמשך במינויו לשופט הראשי. בהיעדרו של תובע חזק, הוא הפך לדובר המרכזי של הממשלה בבית הנבחרים, ונודע ברהיטותו בבית הנבחרים. עם קידומו של סר דודלי ריידר ללורד השופט הראשי בשנת 1754, הוא הפך לתובע הראשי וכאשר ריידר נפטר במפתיע כעבור כמה חודשים, הוא תפס את מקומו כשופט ראשי בבית המשפט העליון.

כמשפטן הבריטי החזק ביותר במאה, החלטותיו של מנספילד שיקפו את עידן ההשכלה והעבירו את המדינה בדרך לביטול העבדות. הוא קידם את המשפט המסחרי בדרכים שעזרו לבסס את המדינה כמובילה עולמית בתעשייה, פיננסים ומסחר. הוא ערך מודרניזציה הן של החוק האנגלי והן של מערכת בתי המשפט האנגלית; הוא קידם רציונליזציה למערכת הגשת התנועות והשקיע ברפורמה באופן שבו ניתנו פסקי דין להפחתת הוצאות הצדדים. הוא כונה מייסד המשפט המסחרי האנגלי. הוא ידוע כיום בזכות פסק דינו בפרשת סומרסט (1772), שם קבע שלעבדות אין בסיס במשפט המקובל ומעולם לא עוגן בחוק (חקיקה) באנגליה, ולכן היא אינה מאושרת בחוק; אולם פסק דין זה לא סיים את סחר העבדים.

==קישורים חיצוניים==

* 
* 

קטגוריה:שבט מארי
קטגוריה:בוגרי כרייסט צ'רץ' (אוקספורד)
קטגוריה:אישים הקבורים במנזר וסטמינסטר
קטגוריה:בריטים שנולדו במאה ה-18
קטגוריה:בריטים שנפטרו ב-1793
מאיר חיים גבריאלוב

מאיר חיים גבריאלוב (ברוסית: Миерхаим Гавриэлов; 25 באוגוסט 1927 – 9 ביוני 1998) היה עיתונאי יהודי בוכרי, שנרצח בטג'יקיסטן.

== חייו ==
מאיר חיים גבריאלוב היה חבר בולט בתקשורת הטג'יקית במשך חמישים שנה. גבריאלוב נולד בשנת 1927 בסמרקנד, אוזבקיסטן. הוא למד פילולוגיה במכון הפדגוגי הממלכתי של סמרקנד.

גבריאלוב עבר להתגורר בטג'יקיסטן ובשנת 1947 החל לעבוד כסופר ועורך בצוות העיתון טוג'יקיסטוני סובטי (Тоджикистони Совети). משנת 1966 ועד 1974 לימד עיתונאות במחלקה הפילולוגית הטג'יקית באוניברסיטת טג'יק.

משנת 1979 ועד מותו מילא גבריאלוב את תפקיד העורך הראשי של העיתון "דוניש" (Дониш) באוניברסיטת טאג'יק האגררית. גבריאלוב הצטיין בתחומו והיה חבר באיגוד העיתונאים של טג'יקיסטן ובאיגוד הסופרים של אוזבקיסטן. הוא פורסם בשם בדוי מאיר חלבי (Мэир Халаби), ובשנים שקדמו למותו כתב כמה ספרים.

בנוסף לעבודתו כעיתונאי וסופר, גבריאלוב היה מנהיג הקהילה היהודית הבוכרית דושנבה. הוא כיהן כיו"ר החברה התרבותית של יהודי בוכרה, ווברים (воверим) והיה חבר במדור היהודי הבוכרי באיגוד הסופרים בטג'יקיסטן.

בזמן מותו היה גבריאלוב בן שבעים ושרד את מלחמת האזרחים הטג'יקית האכזרית בשנים 1992–1997 שהחריבה את המדינה. אך המקצוע של גבריאלוב היה מסוכן, שכן למעלה מששים עיתונאים נהרגו בטג'יקיסטן בשנות התשעים ואנשים בולטים ברחבי המדינה נרצחו באופן שגרתי.<ref name="cjes"></ref><ref name="HRW"></ref><ref name="ifex"></ref>

== רציחתו ==
בסביבות 11:00&nbsp;אחר הצהריים ב-8 ביוני 1998 נכנסו אלמונים לביתו של גבריאלוב בדושנבה, הכו אותו ואז חנקו אותו למוות באמצעות חוט מתכת. הרצח היה אירוע מזעזע, אך לא נדיר בטג'יקיסטן.

בתחילה דיווח משרד הפנים על מותו של גבריאלוב כהתאבדות וטען שגבריאלוב חנק את עצמו בכרית. מאוחר יותר העובדות סביב מותו של גבריאלוב התגלו לאחר בדיקה בינלאומית של המקרה. לא בטוח אם להיותו יהודי היה קשר לרצח.

== תגובה בינלאומית ==
הרצח של גבריאלוב עורר גינוי וחקירות בינלאומיות מצד קבוצות כמו Human Rights Watch והוועדה להגנת עיתונאים. קרן ההגנה של גלסנוסט כתבה פנייה לנשיא אמומלי רחמון לחקור נמרצות את רצח גבריאלוב ולהעמיד לדין את הרוצחים אך לא התקבלה תגובה.

מבצעי הרצח של גבריאלוב נותרים אנונימיים ולא נענשו.

== ספריו ==
הוא כתב את הספרים הבאים:
* Солхо ва кисматхо (וולחו וה קיסמאטו), 1994.
* Андешахо, андешахо (אנדשאהו ואנדישו), 1995.
* Маресеви точик (מארסווי טוג'יק), 1995.
* Гуломи илм (גולומי אילם), 1995.

== קישורים חיצוניים ==
* [http://www.ifex.org/en/content/view/full/6512/?PHPSESSID=8152b9b51f619db0cb890a1f64d53b34 קרן ההגנה של גלאסנוסט פונה לנשיא אמואמלי רחמון בבקשה לחקור את רצח גבריאלוב.]
* [https://www.hrw.org/reports/1999/tajikistan/Tajik99n-05.htm דו"ח Human Rights Watch על טג'יקיסטן - כולל סעיף על רצח גבריאלוב]
* [http://www.memorium.cjes.ru/?pid=2&id=340 דף הזיכרון של מאיר חיים גבריאלוב בכתובת www.memorium.cjes.ru] (רוסית)
* [http://bjews.com/modules.php?op=modload&name=News&file=article&sid=113&newlang=rus מאיר חיים גבריאלוב (1927–1998) - עיתונאי ראוי מטג'יקיסטן] מאת אולג פנפילוב (רוסית).
* [http://www.bjews.com/modules.php?set_albumName=Writers&id=Mierhaim_Gavrielov&op=modload&name=Gallery&file=index&include=view_photo.php תצלום של מאיר חיים גבריאלוב בפורטל יהודי בוכרה]
== הערות שוליים ==

קטגוריה:יהודים טג'יקים
קטגוריה:עיתונאים יהודים סובייטים
קטגוריה:יהדות בוכרה
קטגוריה:קורבנות רצח באסיה
קטגוריה:ילידי 1927
קטגוריה:נפטרים ב-1998
ההתאחדות הצרפתית היהודית למען השלום

ההתאחדות הצרפתית היהודית למען השלום (בצרפתית: Union juive française pour la paix, נקרא לעיתים בעברית גם "האיחוד היהודי-צרפתי למען השלום") הוא ארגון יהודי חילוני, אוניברסליסטי, המתנגד לכיבוש הישראלי בשטחים, המבקש להביא להכרה בזכותו של העם הפלסטיני למדינה, להכרה בזכות השיבה של הפליטים הפלסטינים, לפירוק ההתנחלויות בגדה המערבית ולנסיגת ישראל מכל השטחים הכבושים, כולל מזרח ירושלים.

==היסטוריה==
הארגון הוקם בפריז באפריל 1994 על ידי ריצ'רד וגמן, כסניף של "האיחוד היהודי הבינלאומי לשלום". וגמן מגדיר את עצמו באופן אישי כאנטי-ציוני משום שמבחינתו "אנטי-ציונים הם אלה המאמינים כי הציונות טועה כאידאולוגיה ושמתנגדים לה"; אחרים בארגון מכנים עצמם "לא ציונים". בהצהרת היסוד של הארגון נאמר: 

הארגון לוקח חלק בכמה קמפיינים שמטרתם להוקיע את "הסחף המיליטריסטי בישראל", לדבריו, ואת מדיניות הכיבוש של ממשלת ישראל. הוא תומך בקמפיין "BDS" נגד ישראל. הוא עובד באופן קבוע בפרברים של פריז עם איגוד העובדים המגרביים בצרפת, במטרה להילחם נגד מה שהוא רואה בייבוא הסכסוך הישראלי-פלסטיני לצרפת.

בשנת 2002, היה הארגון שותף בהקמת ארגון "יהודים אירופאים למען שלום צודק במזרח התיכון"- (European Jews for a Just Peace - EJJP), ארגון גג של 18 ארגוני יהודים אירופאים הפועלים למען שלום צודק במזרח התיכון.

מאז 2006 מפרסם הארגון כתב עת, היוצא לאור כל רבעון, בשם "בצד השני" (De l'autre côté).

בשנת 2007, ערך בשיתוף עם ארגונים אחרים, דו"ח על הפרות של החוק הבינלאומי בלבנון ופגיעה בזכויות אדם שם. בנוסף תומכת ההתאחדות בקמפיין להסדרת מעמדם של ילדי פליטים בצרפת. בהודעה לעיתונות בשנת 2006 אמרה ההתאחדות כי:" המורשת היהודית הנדיבה והאלטרואיסטית מחייבת אותנו, רבים מאיתנו, מההיסטוריה המשפחתית שלנו, יודעים איך זה להיות פליט, היעדר המחר, האיום המתמיד. גירוש הפליטים שנעשה באחרונה מחזיר אותנו לתמונות טרגיות אחרות שהאמינו שהן לא יחזרו. כאשר מדינה מתחילה לשאול למי יש את הזכות להיות שם, למי יש את הזכות לחיות, אנחנו יודעים שהמצב חמור. אנו יודעים שהתגובה היחידה היא סולידריות ללא תנאי עם ילדי הפליטים. ההתאחדות גם מגנה את השתיקה הרועמת של ארגון קריף בנושא זה".

==מטרות הארגון==
הארגון הגדיר את מטרותיו:
* לפעול למען פתרון פוליטי צודק ומתמשך המבוסס על שוויון זכויות בסכסוך הישראלי-פלסטיני;
* להשמיע קול יהודי, חילוני ואוניברסליסטי, המתנגד לכל היגיון קהילתי;
* לקדם דיאלוג בין יהודים ומוסלמים במזרח התיכון ובצרפת.

לתמוך במטרות אלו בישראל, בפלסטין, בצרפת ובמקומות אחרים הנלחמים למען שלום צודק.
* על ידי השתתפות ברשת היהודית האירופית למען שלום צודק
* על ידי השתתפות בקולקטיב פלסטין
* על ידי מאבק באנטישמיות ובאיסלאמופוביה

ולקדם יעדים אלה על ידי:
* ועידות-דיונים
* אירועים ציבוריים
* פרסומים בכלי תקשורת שונים
==פעילים==
בין פעילי ההתאחדות נמנים או נמנו:
* ריימונד אובראק - ממקימי תנועת ההתנגדות למשטר וישי ולכיבוש הנאצי.
* פייר וידאל-נאקה - היסטוריון ופעיל זכויות אדם.
* מרסל-פרנסיס קאהן - רופא, פעיל אנטי-קולוניאליסט ופציפיסט.
* סטפן הסל - דיפלומט, הוגה דעות ופעיל זכויות-אדם
* קלייר מיאלה - זמרת ואמנית פלסטית.

==ראו גם==
* קול יהודי לשלום

==קישורים חיצוניים==
* 

==הערות שוליים==

קטגוריה:יהדות צרפת
קטגוריה:ארגונים פוליטיים יהודיים
קטגוריה:צרפת: ארגונים
וילם ויסינג

וילם ויסינג (בהולנדית: Willem Wissing; 1656 – 10 בספטמבר 1687) היה אמן פורטרטים הולנדי, שעבד באנגליה.<ref></ref>

== ביוגרפיה וקריירה ==
הוא נולד באמסטרדם או בהאג, ולמד בהאג. בשנת 1676 עבר לאנגליה, שם למד עם פיטר לילי וסייע לו.

לאחר מותו של לילי בשנת 1680, התגלה ויסינג כתלמידו החשוב ביותר. גודפרי נלר היה אמן הדיוקנאות היחיד באנגליה שהתחרה בויסינג. המצוירים המלכותיים של ויסינג כללו את צ'ארלס השני, מלך אנגליה, קתרין מברגנזה, ג'ורג' מדנמרק וג'יימס סקוט, הדוכס הראשון ממונמאות'.<ref></ref>

בשנת 1685 שלח ג'יימס השני, מלך אנגליה, את ויסינג להולנד לצייר דיוקנאות של חתנו ההולנדי ובתו, מי שבעתיד היה ויליאם השלישי, מלך אנגליה ואשתו מרי השנייה. ציור הדיוקנאות שלהם נעשה מספר פעמים ולעיתים קרובות. גרסאות מוצגות באולם הגדול של בניין הרן בקולג' ויליאם ומרי בוויליאמסבורג, וירג'יניה.

ויסינג נפטר בשנת 1687 בשיא תהילתו כצייר פורטרטים, בביתו של ג'ון ססיל, הרוזן החמישי של אקסטר ליד סטמפורד בלינקולנשייר. היו שחשדו שהוא הורעל מרוב קנאה בהצלחתו.
הוא נקבר בכנסיית סנט מרטין, סטמפורד, לינקולנשייר.

עמיתו ההולנדי יאן ואן דר וארט עבד בבית המלאכה שלו והוסיף את הווילונות והנופים בפורטרטים שצייר ויסינג.
לאחר מותו של ויסינג, המשיך ואן דר וארט לעבוד בסדנתו של ויסינג.

רבים מדיוקנאותיו המפורסמים של ויסינג ודיוקנו העצמי הופצו בהדפסים.

== גלריה ==
<gallery mode="packed" heights="180">

File:Wissing, Willem - Queen Anne, 1687.jpg|
File:Willem Wissing - Portrait of Henrietta and Mary Hyde - Google Art Project.jpg|
File:King William III by William Wissing.jpg|
File:Willem Wissing - Portrait of a Boy - Google Art Project.jpg|
File:Willem Wissing - Elizabeth Jones, Countess of Kildare - Google Art Project.jpg|
File:James, Duke of Cambridge - Wissing 1676-87.jpg|
File:James_Butler,_1st_Duke_of_Ormonde_by_William_Wissing.jpg|
File:James Scott, Duke of Monmouth and Buccleuch by William Wissing.jpg|
File:Isabella, Dutchess of Grafton by Willem Wissing (1656-1687).jpg|
File:D. Catarina de Bragança, por Wissing (Palácio das Necessidades).png|

</gallery>

==קישורים חיצוניים==

== הערות שוליים ==

קטגוריה:ציירים פלמים
קטגוריה:ציירים בריטים
קטגוריה:ילידי 1656
קטגוריה:נפטרים ב-1687
Glósóli

"Glósóli" הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן האחד-עשר שלה, Dreamchaser.<ref name=":0"></ref> השיר יצא לאור ב-19 בספטמבר 2013, כסינגל הרביעי והאחרון מתוך האלבום, על ידי חברת התקליטים שמחה LLC.<ref name=":0" />

הגרסה של השיר משנת 2005 הגיעה למקום הראשון במצעד השירים שבאיסלנד.<ref></ref>

== רקע וכתיבה ==
השיר "Glósóli" בוצע והוקלט גם על ידי סיגור רוס ונכלל באלבום, .<ref name=":2"></ref> השיר נפתח בבייס-ליין איטי ורגוע, ושירה מתונה של יונסי. בהמשך מופיע קטע גיטרה רפטטיבי שמתגבר לאט-לאט, עד שהוא מתפרץ באלימות שתי דקות לפני הסיום, בעוד המתופף חובט בתופים.<ref name=":2" /> בשיר יש שימוש בפסנתר.<ref></ref>

פרק זמן לצאתה, עלתה הגרסה של השיר משנת 2005, לרשת הזרמת המדיה ספוטיפיי, תוך שהצליחה לצבור שם למעלה מ-12 מיליון השמעות.<ref></ref>

== הוצאה וביקורת ==
הוצאת השיר כסינגל מתוך Dreamchaser, גררה הד תקשורתי, תוך שמגזין הבילבורד פרסם כתבה אודות הפרימיירה שלו, שם נכתב כי "שרה ברייטמן שרה את יצירותיהם של כולם: מדיאן וורן ועד ג'יימס הורנר - עכשיו היא פונה לסיגור רוס".<ref name=":1"></ref> עוד נכתב שם, כי ברייטמן "מציגה ומעניקה השראה באמצעות השיר".<ref name=":1" />

את הכתבה סיכמו בכך שהזכירו את אלבום האולפן התשיעי של ברייטמן משנת 2008, Symphony.<ref name=":1" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי שרה ברייטמן
קטגוריה:שירים באנגלית
מריה רוגוז'ינסקה

מריה רוגוז'ינסקה לבית לשניאק (בפולנית: Maria Rogozińska; נרצחה ב-12 בינואר 1943, פיליצה) הייתה איכרה פולנייה, אשר התגוררה בכפר ויירבקה , ליד פיליצה. נרצחה יחד עם בנה בן השלוש על ידי הנאצים כי הסתירה יהודים ולוחמי מחתרת בביתה. בשנת 2004 הוענק לה אות חסיד אומות העולם.

== ביוגרפיה ==
רוגוז'ינסקה התגוררה בכפר ויירבקה שבמחוז אולקוש<ref name=":0">Aleksandra Namysło, Grzegorz Berendt (red.): Rejestr faktów represji na obywatelach polskich za pomoc ludności żydowskiej w okresie II wojny światowej. Warszawa: Instytut Pamięci Narodowej i Instytut Studiów Strategicznych, 2014. .</ref> (מחוז זוויירצ'ה הנוכחי). לאחר מות בעלה היא גידלה שלושה ילדים לבד:<ref name=":1"></ref> הבנות מריה-סטניסלבה והלנה (נולדו בסביבות 1932 ו-1934)<ref name=":2"></ref> ובן בשם פיוטר (נולד בסביבות 1940).

במהלך הכיבוש הגרמני היא הסתירה יהודים ואנשי מחתרת. קיים מידע סותר ביחס למספר האנשים שהיא סייעה להם. אישה יהודייה בשם ברלינסקה או ברליצקה או פרלינסקה (בעלת טחנת קמח בכפר מלשינה ) וצעיר יהודי אשר זהותו לא ידועה התחבאו בחווה של רוגוז'ינסקה. עם זאת, מעדויות של עדים אחדים עולה כי ייתכן שרוגוז'ינסקה הסתירה עד ארבעה או חמישה יהודים.

לא ידוע כיצד המידע על היהודים שהסתתרו בחווה של רוגוז'ינסקה הגיע לגרמנים. ההיסטוריונית קריסטינה סמסונובסקה טוענת כי ייתכן ששכנה של רוגוז'ינסקה הלשינה עליה לגרמנים.

בסביבות 11 בינואר 1943,<ref>This date is indicated by the Yad Vashem Institute. However, other sources provide different information. For example, Krystyna Samsonowska reports that the Germans arrived at the farm on 13 January 1943</ref> כוח צבא גרמני בעזרת מתנדבים אוקראינים ומשתפי פעולה הגיע לחווה של רוגוז'ינסקה. במהלך החיפוש גילו הגרמנים שני יהודים וירו בהם ליד הבית. שני פולנים שנמצאו במקום נרצחו אף הם: פיוטר סנדרה או סנדר ופיוטר פודגורסקי, שבעת הגעתם של הגרמנים היו בחווה.<ref>Some witnesses reported that the Germans found four other people on the farm - man named Sikora from Pilica, who was the head of an underground cell, and three young Jews. All of them were to be taken away by the gendarmes. See: Samsonowska 2009</ref> באותה עת מריה וילדיה היו מחוץ לבית. האם ובנה ביקרו אצל אחיה במלשינה, בעוד שתי הילדות הגדולות היו בהשגחת שכנותיהן.

מריה, שהוזהרה על ידי בנותיה, לא חזרה לבית משפחתה. ההוצאה להורג שהייתה בחוותה הפחידה את תושבי הכפר עד כדי כך שאיש לא הסכים לקבל תחת חסותו את המשפחה הנמצאת בסכנת הכחדה. לבסוף השאירה רוגוז'ינסקה את בנותיה במפעל בוויירבקה ונסעה עם בנה לחווה. היא נלכדה באותו ערב בנסיבות לא ברורות. לאחר לילה שבילו בביתו של ראש הכפר, מריה ובנה הועברו למטה הז'נדרמריה. הגרמנים חקרו אותה באכזריות ובנה פיוטר בן השלוש עונה לנגד עיניה. לאחר החקירה נורו מריה ופיוטר בחפיר בטירת פיליצה. גופתה נקברה בבית העלמין בפיליצה.

ב-23 במאי 2004 הוענק לה אות "חסידי אומות העולם".

==קישורים חיצוניים==
* 

== הערות שוליים ==

קטגוריה:פולניות חסידות אומות העולם
קטגוריה:מצילים בשואה: פולין
קטגוריה:חסידי אומות העולם שנרצחו
קטגוריה:נפטרות ב-1943
קיפוד אמור

קיפוד אמור (שם מדעי: Erinaceus amurensis) הוא מין של יונק קטן מהסוג קיפוד שבמשפחת הקיפודיים, הקרוב לקיפוד המצוי החי בישראל. מין זה נפוץ רק במזרח הרחוק באזור מנצ'וריה שבסין, חצי האי הקוריאני ובסיביר בפרימוריה ובמחוז אמור. הוא נמצא דרומה עד ליאנגצה, ומערבה עד לנהר אמור, ממנו קיבל את שמו.

קיפוד זה דומה מאוד לקיפוד האירופי, ומעט גדול ממנו. הוא מגיע לאורך 16 עד 29 סנטימטרים, ומשקלו הממוצע 600 עד 1,000 גרם. הקיפוד בעל שערות נוקשות אפורות, כשחלקם בהירות עד צהובות לאורך גבו ומרבית שטחו העליון, אך ישנו חלל קטן מאחורי המצח, הנקי מקוצים קשים. הפנים, הרגליים והבטן מכוסים בשיער רך ובהיר. לקיפוד חוטם קצר וכהה ועיניים שחורות גדולות. הוא פעיל במשך הלילה לרוב, אז הוא יוצא לחפש מזון.

הקיפוד הוא אוכל כל הניזון בעיקר מתולעים, חרקים ושאר פרוקי רגליים אך גם מחולייתנים קטנים וכן מפירות. לרוב הוא חי לבדו, אך נצפו גם פרטים החיים יחדיו. במקרה שטורף מתקיף את הקיפוד הוא יתגונן לכדור קוצני. כמה מקורות סינים טוענים שהדלק הסיבירי מצליח לטרוף את הקיפוד ולהתחמק מקוציו, אולם אין על כך הסכמה.

==קישורים חיצוניים==

== הערות שוליים ==

קטגוריה:קיפודיים
קטגוריה:רוסיה: יונקים
קטגוריה:בעלי חיים שתוארו ב-1858
Canto della Terra

"Canto della Terra" (בעברית: "שִׁיר עַל כַּדּוּר הָאָרֶץ") הוא סינגל שהוקלט על ידי זמר הטנור האיטלקי אנדראה בוצ'לי.<ref></ref> השיר יצא לראשונה בשנת 1999, כסינגל מתוך אלבומו, Sogno.<ref></ref> בינואר 2008, הוציא בוצ'לי ביחד עם הזמרת-יוצרת האנגלייה שרה ברייטמן את השיר מחדש, כסינגל מתוך אלבומה, Symphony.<ref></ref><ref name=":1"></ref>

במרוצת השנים, הקליטו אמנים רבים את השיר מחדש, תוך שהוא זכה להצלחה במדינות שונות כמו בריטניה, צרפת והולנד.<ref></ref><ref></ref>

== רקע וכתיבה ==
השיר המקורי משנת 1999 נכתב על ידי פרנצ'סקו סארטורי ולוסיו קווארנטוטו והופק על ידי מאורו מלאוואסי.<ref name=":0"></ref> השיר, כפי שניתן להבין משמו מדבר על כדור הארץ והנושאים הנלווים אליו.<ref></ref> השיר הוא שיר פופ אופראי, המשלב בתוכו גם את סגנון הפופ.<ref name=":0" /> הדואט עם שרה ברייטמן נכלל גם באלבום ההופעה שלה, Symphony: Live in Vienna.<ref></ref>

כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4 מיליון השמעות.<ref></ref> גרסאות נוספות של צברו למעלה מ-4 מיליון השמעות.<ref></ref><ref></ref><ref></ref><ref></ref>

== גרסאות כיסוי ==
להלן חלק מגרסאות הכיסוי שהוקלטו במרוצת השנים:
* בשנת 2005, הקליטה הזמרת קת'רין י'נקינס, את השיר מחדש כחלק מאלבומה, Living A Dream.<ref></ref>
* בשנת 2008, הקליטו אנדראה בוצ'לי ושרה ברייטמן, כחלק מהאלבום, Symphony.<ref name=":1" />
* בשנת 2009, הקליטה הזמרת שריל בייקר מלהקת באקס פיז, את השיר מחדש.<ref></ref><ref></ref>
* בשנת 2011, הקליט הזמר ג'ו מקלדרי, את השיר מחדש כחלק מאלבום האולפן, Classic.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1999
קטגוריה:סינגלים מ-1999
קטגוריה:סינגלים מ-2008
קטגוריה:שירי שרה ברייטמן
קטגוריה:שירים באיטלקית
קטגוריה:שירים באנגלית
קטגוריה:שירים על כדור הארץ
לארי (חתול)

לארי (באנגלית: Larry) הוא רודף העכברים הראשי של הקבינט הנוכחי (נכון לשנת 2021). לארי הוא חתול המתגורר ברחוב דאונינג 10, בביתו של ראש ממשלת בריטניה, מאז שנת 2011, ומשמש מאז בתפקיד רודף העכברים הראשי של הקבינט, ולפניו שימשה בתפקיד החתולה סיביל, ובמשך השנים שימשו לצידו חתולים נוספים בתפקיד זה, כגון פריה ופלמרסטון. לארי הוא חתול טאבי חום-לבן.
לארי יושב בכניסה ל[[דאונינג 10]] לארי יחד עם [[ברק אובמה ודייוויד קמרון]]

לארי נולד בינואר של שנת 2007 בבית הכלבים והחתולים באטרסי. ב-22 באפריל של שנת 2011 הוא הרג עכבר לראשונה בתפקידו.

ראש ממשלת הממלכה המאוחדת לשעבר דייוויד קמרון אמר שלארי מרגיש לרוב אי נוחות ליד גברים, אך ציין כי את נשיא ארצות הברית דאז ברק אובמה לארי דווקא חיבב.

==קישורים חיצוניים==

קטגוריה:חתולים מפורסמים
קטגוריה:ראש ממשלת בריטניה
Follow God

Follow God הוא סינגל שהוקלט על ידי הראפר האמריקאי קניה וסט, מתוך אלבום האולפן התשיעי שלו, Jesus Is King. השיר יצא לאור ב-8 בנובמבר 2019, כסינגל הראשון מתוך האלבום, על ידי חברות התקליטים GOOD Music ודאף ג'אם. השיר הופק על ידי וסט, BoogzDaBeast וקסלנס, ונכתב על ידם לצד אהרון באטס.

השיר כולל בתוכו דגימה של השיר "Can You Lose by Following God", של להקת הגוספל וול תרות'.

== רקע והפקה ==
וסט הפיק את השיר יחד עם קסלנס ו-BoogzDaBeast.<ref></ref> וסט עבד קודם לכן עם BoogzDaBeast באלבומו המשותף עם קיד קאדי, Kids See Ghosts. שם השיר נחשף לראשונה ב-27 בספטמבר 2019, כשאשתו של וסט, קים קרדשיאן, פרסמה את רשימת הרצועות הסופית של Jesus Is King בעמוד הטוויטר שלה.<ref></ref> בהמשך, הציג וסט את השיר בהאזנת הבכורה לאלבום בפורום שבקליפורניה ב-23 באוקטובר של אותה השנה.<ref></ref>

השיר מכיל דגימה מתוך שירם של להקת הגוספל וול תרות', "Can You Lose By Follow God", משנת 1969.<ref></ref> האחים קלווין וקרטיס יובנקס, שכתבו את השיר, קיבלו קרדיט ככותבים של "Follow God".<ref></ref><ref></ref> השיר היה אחד משלושת השירים שגרמו לעיכוב צאתו של האלבום Jesus Is King, עקב שינויים מרובים.<ref></ref>

== וידאו קליפ ==
הווידאו קליפ של השיר בוים על ידי ג'ייק שרייר וצולם בחווה של וסט בויומינג.<ref name="rap-up.com"></ref><ref></ref> הקליפ הוא הקליפ הראשון של וסט בו הוא מופיע יחד עם אביו ריי.<ref></ref> אשתו של וסט קים קרדשיאן שיתפה תצוגה מקדימה של הקליפ באמצעות "סטורי" בעמוד האינסטגרם שלה ב-6 בנובמבר 2019, אם כי תאריך יציאתו טרם נודע אז.<ref></ref><ref></ref> באותו יום, שכר וסט חנות ברברי בניו יורק לצורך הקרנה פרטית של הקליפ,<ref name="rap-up.com"/> בה השתתפו חבריו של וסט, הראפרים טיילר, דה קריאייטור ואייסאפ רוקי.<ref name="rap-up.com"/> הקליפ פורסם בערוץ היוטיוב של וסט ב-7 בנובמבר, ובסמוך לכך פורסם גם בטוויטר שלו.<ref></ref><ref></ref> השיר היה לשיר הראשון מתוך האלבום Jesus Is King לו פורסם וידאו קליפ.<ref></ref><ref></ref>

== הצלחה ==
בטרם צאתו כסינגל, הופיע השיר לראשונה במצעד הבילבורד הוט 100 במקום השביעי, ובכך היה השיר במיקום הגבוה ביותר במצעד מתוך האלבום Jesus Is King.<ref></ref> השיר היה לשיר ה-18 של וסט שהגיע לעשירייה הפותחת במצעד, ולשמיני שלו שהגיע היישר אל העשירייה הפותחת.<ref name=":0"/> השיר צבר כ-34 מיליון זרמים ומכר 8,000 עותקים דיגיטליים בשבוע הראשון שלו.<ref name=":0"></ref>

ב-20 ביולי 2020, קיבל השיר את מעמד הפלטינה מאיגוד תעשיית ההקלטות האמריקאי. ב-14 באוקטובר 2020, זכה השיר בקטגוריות "השיר הנוצרי המוביל" ו"שיר הגוספל המוביל" בטקס פרסי המוזיקה של בילבורד 2020.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:שירים על אבות
קטגוריה:שירים על אלוהים
קטגוריה:שירי מוזיקת טראפ
קטגוריה:זוכי פרס המוזיקה של בילבורד: שירים
קטגוריה:סינגלים בהוצאת דף ג'אם רקורדינגס
Forever (שיר של דרייק, קניה וסט, ליל ויין ואמינם)

Forever הוא סינגל שהוקלט על ידי הראפר הקנדי דרייק והראפרים האמריקאים קניה וסט, ליל ויין ואמינם, מתוך פסקול סרט הדוקומנטרי More than a Game של לברון ג'יימס. השיר יצא לאור ב-27 באוגוסט 2009, כסינגל השלישי מתוך הפסקול, על ידי חברות התקליטים זון 4, אינטרסקופ רקורדס, שיידי רקורדס ואפטרמת' אנטרטיינמנט. השיר נכלל גם בהוצאה המחודשת של אלבום האולפן השישי של אמינם, Relapse, הנקראת Relapse: Refill.

== רקע ==
השיר הופק על ידי בוי-1דה, שהפקתו שומשה במקור על ידי הראפר הקנדי קרדינל אופישל וצמד המפיקים האמריקאי אר סיטי בתחילת 2008, בשיר "Bring It Back".<ref name=":0"></ref> בסופו של דבר, קרדינל לא השתמש בשיר באלבומו, ומאוחר יותר הוא נמכר לדרייק, שהוציא אותו בסוף 2008 כ-"I Wan't This Forever", יחד עם ליל ויין וקיד קיד .<ref name=":0" /> בגרסתו של השיר שיצאה ב-2009 בשם "Forever", משתתפים לצד דרייק קניה וסט, ליל ויין ואמינם.

== וידאו קליפ ==
הווידאו קליפ של השיר צולם במלון פונטבלו שבמיאמי בתחילת ספטמבר 2009.<ref></ref> עם זאת, חלקו של אמינם בקליפ צולם בדטרויט עקב בעיות תזמון. הקליפ צולם ובוים על ידי הייפ ויליאמס . בקליפ מופיע לברון ג'יימס משחק במשחקי וידאו,<ref></ref> ומופיעים גם קטעים מתוך סרטו, More than a Name, שבפסקולו נכלל השיר.<ref></ref><ref></ref> גם הראפר בירדמן מופיע בקליפ לקראת סופו.<ref></ref>

== הצלחה ==
ב-3 בספטמבר 2009, נכנס השיר לראשונה למצעד שירי ה-R&B\היפ הופ, במקום ה-58,<ref></ref> ובשיאו הגיע למקום השני. בשבוע של 25 בספטמבר, השיר הופיע לראשונה במצעד הבילבורד הוט 100 במקום השמיני, ובכך הפך לבכורה הגבוהה ביותר של דרייק באותה תקופה במצעד, וכן לסינגל השלישי שלו שהגיע לעשירייה הפותחת במצעד. במצעד שירי הראפ, הגיע השיר למקום הראשון, ובכך היה לשיר הראשון של דרייק שהגיע למקום הראשון במצעד זה. נכון לאפריל 2013, השיר מכר 3,265,000 עותקים דיגיטליים בארצות הברית, והיה לשיר הראשון של דרייק שמכר 3 מיליון עותקים במדינה.<ref></ref><ref></ref>

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
|-
| rowspan="2" |2010
|פרסי ה-BET
|שיתוף הפעולה הטוב ביותר
|
|-
|פרסי ההיפ הופ של ה-BET
|פרס ה-Reese's Perfect Combo
|
|}

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! בריטניה (BPI)
| זהב
| 400,000
|-
! ארצות הברית (RIAA)
| פלטינה ×6
| 6,000,000
|}

== קישורים חיצוניים ==

== הערות שוליים ==

קטגוריה:שירי 2009
קטגוריה:שירי דרייק
קטגוריה:שירי קניה וסט
קטגוריה:שירי ליל ויין
קטגוריה:שירי אמינם
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים שנכתבו על ידי קניה וסט
קטגוריה:וידאו קליפים שבוימו על ידי הייפ ויליאמס
קטגוריה:סינגלים בהוצאת אפטרמת' אנטרטיינמנט
אמיליו סרני

אמיליו סרני (באיטלקית: Emilio Sereni; 13 באוגוסט 1907 – 20 במרץ 1977) היה אינטלקטואל יהודי-איטלקי, מפקד פרטיזנים באיטליה בזמן מלחמת העולם השנייה ובכיר במפלגה הקומוניסטית האיטלקית.

==ביוגרפיה==
אמיליו סרני נולד ברומא למשפחה של אינטלקטואלים אנטי-פשיסטיים ממוצא יהודי. הוא בנם של סמואלה סרני, רופא אישי למלך איטליה, ואלפונסה פונטקורבו. אחיו אנצו סרני היה ציוני-סוציאליסט, מייסד קיבוץ גבעת-ברנר ותומך בדו-קיום יהודי-ערבי, שצנח באיטליה והוצא להורג במחנה הריכוז דכאו. סבו מצד אמו, פלגרינו פונטקורבו (1841–1916), היה תעשיין טקסטיל ואב ל-10 ילדים, מה שהפך את אמיליו לבן דודו של הפילוסוף אוג'ניו קולורני.

בתיכון למד ברומא ובשנת 1926 הצטרף למפלגה הקומוניסטית האיטלקית. בשנת 1927 סיים לימודי אגרונומיה בפורטיצ'י וזמן קצר לאחר מכן החל בפעילות גיוס פוליטית באזור נאפולי. באותה שנה גם התחתן עם מרינה (כסניה) זילברברג, ילידת רוסיה, בתם של לב זילברברג, מהפכן יהודי רוסי שנידון למות, והוצא להורג על ידי השלטון הצארי לאחר מהפכת 1905 ושל כסניה פמפילובה זילברברג, סופרת. בשנת 1930 נסע לפריז ושם בא במגע עם פלמירו טוליאטי, מזכ"ל המפלגה הקומוניסטית האיטלקית שהיה אז בגלות משום שהמשטר הפשיסטי אסר על כל המפלגות לפעול. הוא חזר לאיטליה בספטמבר אותה שנה, נעצר ונידון על ידי בית הדין המיוחד לביטחון המדינה כקומוניסט. תחילה נידון ל-20 שנות מאסר, שבהמשך צומצמו ל־15 שנות מאסר.

נהנה מחנינה בשנת 1935, היגר באופן בלתי חוקי לפריז עם אשתו קסניה זילברברג ובתו לאה סרני. הוא התגורר בבירת צרפת, והיה לעורך הראשי של שני עיתוני שמאל איטלקיים: "סטטו אופריו" ו"לה ווה דגי איטליאני". הוא נתפס שוב על ידי המשטר הפשיסטי האיטלקי בשנת 1943, ונידון ל-18 שנות מאסר בגין פעילות חתרנית, אך הוא הצליח להימלט כעבור שנה והתיישב במילאנו שם המפלגה הקומוניסטית המחתרתית ביקשה ממנו להוביל את משרד ההסברה.

לאחר שמילא תפקיד חשוב בהתנגדות האיטלקית כנציג, עם לואיג'י לונגו, של המפלגה הקומוניסטית בוועדת השחרור הלאומית של מילאנו וכמרכיב בוועדת המרד שהוקמה באפריל 1945, בשנת 1946 הצטרף לוועד המרכזי של המפלגה הקומוניסטית האיטלקית (שהפכה שוב לחוקית).

סרני היה פוליגלוט, ויכול היה להתבטא ולכתוב ב-12 שפות: איטלקית, צרפתית, גרמנית, אנגלית, רוסית, יוונית, לטינית, עברית, יפנית ובכמה שפות עתיקות שנכתבו בכתב יתדות (אכדית, שומרית וחיטית). כתב במהלך השנים כעשרים ספרים.

אף שהיה אחד החברים החשובים ביותר במפלגה הקומוניסטית האיטלקית, הוא התנגד בתוקף לברית המועצות ולטוטליטריותה, במיוחד בעקבות אירועי המרד ההונגרי בשנת 1956. בין היתר ערך את ביטאון המפלגה.

שימש פעמיים כשר בממשלת איטליה. נבחר לסנטור בשנת 1948.

היה פעיל וחבר במועצת השלום העולמית וארגן ועידת שלום ברומא, בשנת 1951, בהשתתפות נציגים מישראל ומדינות ערב.

סיפורו הפוליטי והמשפחתי מסופר ברומן ההיסטורי "משחק הממלכות", שנכתב על ידי בתו קלרה סרני ופורסם בשנת 1993.

==קישורים חיצוניים==

* 
* 
* 

==הערות שוליים==

קטגוריה:משפחת סרני
קטגוריה:יהודים איטלקים
קטגוריה:פוליטיקאים איטלקים
קטגוריה:פרטיזנים יהודים מאיטליה
קטגוריה:קומוניסטים איטלקים
קטגוריה:שרי ממשלת איטליה
קטגוריה:מקבלי חנינה
קטגוריה:איטלקים שנולדו ב-1907
קטגוריה:איטלקים שנפטרו ב-1977
חורחה בריטס

חורחה אורלנדו בריטס (בספרדית: Jorge Orlando Brítez; נולד ב-2 בפברואר 1981) הוא כדורגלן עבר פרגוואי בעמדת הקשר.

==קריירת מועדונים==
בריטס התחיל את הקריירה שלו בקבוצת הכדורגל של קלוב פרסידנט הייס. בקיץ חתם בריאל ואיאדוליד ב' מהליגה השלישית בספרד.

בקיץ , בספורטינג בראגה מליגת העל הפורטוגזית, במדיה מיעט לשחק ובמהלך העונה חזר לפרגוואי כאשר חתם בליברטד. בעונת , בריטס כבש את שער הבכורה שלו ובסך הכל כבש 3 שערים ב-32 משחקי ליגה. בסיום העונה זו, אף היה שותף לזכייה של הקבוצה באליפות פרגוואי. עונה לאחר מכן, חתם בטקוארי.

ב-18 ביולי 2003, בריטס חתם לארבע עונות במכבי חיפה מליגת העל. בינואר , בריטס חתם במוריירנסה מליגת העל הפורטוגזית.

בהמשך הקריירה, שיחק באולימפיה, טקוארי, נסיונל, סרו פורטניו, קלוב רוביו נו, פאנסראיקוס, דפורטיבו פריירה, קלאב גוארני, ספורטיבו לוקניו, ספורטיבו קרפגואה ופרננדו דה לה אסונסיון.

==קריירה בינלאומית==
ב-19 בספטמבר 2002, בריטס ערך את הופעת הבכורה שלו בנבחרת פרגוואי, בתיקו 1-1 נגד . בריטס השתתף עם הנבחרת בקופה אמריקה 2004, ואף רשם משחק אחד בקופה נגד .

לזכותו של בריטס, 11 הופעות בנבחרת.

==תארים==
; ליברטד
*ליגת העל הפרגוואית: 

; נסיונל
*ליגת העל האורוגוואית: 

; סרו פרוטניו
*ליגת העל הפרגוואית: 

==קישורים חיצוניים==

==הערות שוליים==

קטגוריה:כדורגלנים פרגוואים
קטגוריה:קשרי כדורגל פרגוואים
קטגוריה:כדורגלני ריאל ואיאדוליד
קטגוריה:כדורגלני ספורטינג בראגה
קטגוריה:כדורגלני ליברטד
קטגוריה:כדורגלני מכבי חיפה
קטגוריה:כדורגלני מוריירנסה
קטגוריה:כדורגלני קלוב אולימפיה
קטגוריה:כדורגלני נסיונל
קטגוריה:כדורגלני סרו פורטניו
קטגוריה:כדורגלני פאנסראיקוס
קטגוריה:כדורגלני קופה אמריקה 2004
קטגוריה:כדורגלנים זרים בישראל
קטגוריה:ספורטאים פרגוואים בספרד
קטגוריה:ספורטאים זרים בפורטוגל
קטגוריה:ספורטאים זרים באורוגוואי
קטגוריה:ספורטאים זרים בישראל
קטגוריה:ספורטאים זרים ביוון
קטגוריה:ספורטאים זרים בקולומביה
קטגוריה:פרגוואים שנולדו ב-1981
תמנון חקיין

תְּמָנוּן חקיין (שם מדעי: Thaumoctopus mimicus) הוא מין של סילונית ממשפחת התמנוניים, החי בימים הרדודים של האזור האינדו-פסיפי, מים סוף עד קלדוניה החדשה וממפרץ תאילנד והפיליפינים בצפון עד לשונית המחסום הגדולה בדרום, אך רוב התמנונים חיים במימי אינדונזיה הרדודים, בקרבה לשוניות אלמוגים, אך על אדמה חולית. בנובמבר 2021 נצפה במפרץ אילת תמנון חקיין.<ref></ref>

תמנון זה יחידי בסוגו והוא קרוב למין תמנון וונדרפוס, אף שיש מספר הבדלים ביניהם. הוא תואר רק בשנת 2005, ופירוש שמו המדעי מיוונית הוא: "thaûma" - פלאי ו-"ὀκτώπους" - שילוב של "oktō" - שמונה ושל "pous" - זרוע, כלומר: "בעל שמונה זרועות (תמנון) פלאי". השם של המין פירושו: חקיין, עקב מנהגו לחקות בעלי חיים ימיים אחרים.

==תיאור==
התמנון החקיין הוא תמנון באורך של 60 סנטימטרים בקירוב, והוא בעל מבנה עיניים גדולות בעלות "קרניים" קטנות מעליהם. הוא בעל פיגמנטים, כמו שאר התמנונים, העוזרים לו לשנות את צבעו, ואף את צורת עורו והוא משתמש בפיגמנטים כדי להסוות את עצמו לרקע של חול או חצץ ימי בצבע צהוב עד בז' בהיר. בנוסף הוא יכול לפרוש את זרועותיו ולהרחיב את שטחם כשצבעו בולט בצבעי שחור או חום כהה ולבן או בהיר וגם לרחף במים באופן בולט.

התנהגות זו עוזרת להרתיע טורפים מלתקוף את התמנון עקב החיקוי של יצורי ים ארסיים או מסוכנים שבמקרים רבים עוטים צבעי אזהרה. התמנון מדמה אולי לזהרון, נחשי ים או אף למדוזה או דג סולית. בנוסף התמנון מנצל את יכולתו כדי לפתות לעברו מיני סרטנים שהוא אוכל, תוך שימוש בזרועו כדי לדמות אותה לנקבת סרטן. הסרטן מגלה את טעותו רק כשהתמנון מתביית עליו עם כריות היניקה החזקות של רגליו. אפשרות נוספת שלו היא להידמות לאלמוג או ספוג, מה שמסייע להתקרבות טרף קטן כמו דגים קטנים או חסילונים שהוא לוכד.

למרות התגוננותו המיוחדת, נוסף על היכולת לפלוט ענן של דיו בעת מתקפה, הוא עדיין עשוי להיטרף בידי עקרבנוניים מוסווים, סוליתאים או טרפידים.

==קישורים חיצוניים==

==הערות שוליים==

קטגוריה:תמנוניים
קטגוריה:רכיכות יחידות בסוגם
קטגוריה:החי במפרץ אילת
קטגוריה:בעלי חיים שתוארו ב-2005
אלפיזאוריים

אלפיזאוריים (שם מדעי: Alepisauridae; מילולית: "לטאות חסרות קשקשים") היא משפחה של דגי גרם מהסדרה דגי-לטאים החיים ברחבי האוקיינוסים השונים. במראם הם דומים ללטאות, במבנה הלסתות וצורת הגוף. משפחה זו מכילה סוג בודד - אלפיזאורוס (Alepisaurus) ובו שני מינים.

מינים אלה נודדים לאורך מרבית האוקיינוסים, למעט באזורי הקוטב, אם כי נתפסו כמה פרטים בגרינלנד. לרוב הם נימשים מספינות לדיג טונה, או כשהם נסחפים מתים לחופים.

דגים אלה הם טורפים שיכולים להגיע לאורך 215 סנטימטרים ולמשקל של 10 קילוגרם. הם בעלי לסתות מוארכות בעלות שורות של שיניים חדות והם טורפים יעילים עם גוף הידרודינמי בעל סנפיר גב דמוי-מפרש קוצני (בדומה למפרשן) המתאים לתאוצה אחרי טרף של דגים אחרים או יצורי ים דומים. 

דגים אלה בעלי עיניים גדולות וראייה טובה גם בתנאי חשיכה, תכונה חשובה מאחר שהם חיים לרוב בעומק של מעל 2 קילומטרים מתחת פני הים.

==מינים==
למשפחה זו שייכים רק 2 מינים:
* Alepisaurus brevirostris
* Alepisaurus ferox

==קישורים חיצוניים==

* 

קטגוריה:בעלי חיים שתוארו ב-1833
קטגוריה:טקסונים שתוארו בידי ריצ'רד תומאס לואו
קטגוריה:דגי-לטאים
לאורה צ'רטה

לאורה צ'רטה (באיטלקית: Laura Cereta; ספטמבר 1469–1499) הייתה מחברת הומניסטית ופמיניסטית איטלקייה בת המאה ה-15.

== ביוגרפיה ==

צ'רטה נולדה בספטמבר 1469 בברשה בשטח הרפובליקה של ונציה. אביה, סילבסטרו צ'רטו, היה משפטן ושופט שלום. כשהייתה בת 7 נשלחה למנזר על מנת ללמוד דת וקרוא וכתוב. במהלך תקופת לימודיה סבלה מנדודי שינה, ובכתביה היא מתארת כיצד העבירה את זמנה בקריאה וברקימה. כשהייתה בת 9 שבה אל ביתה, שם למדה לטינית ויוונית מאביה, וכן התעניינה במתמטיקה, אסטרולוגיה, חקלאות ופילוסופיה של המוסר.

כשהייתה בת 15 נישאה לסוחר ונציאני בשם פייטרו סרינה. לאחר 18 חודשי נישואים נפטר סרינה, וצ'רטה נותרה אלמנה.

צ'רטה נפטרה ב-1499 מסיבה לא ידועה.

== כתביה ==
מתוך כתביה, נשתמרו 82 מכתבים ודיאלוג בצורת כתב יד, אשר התפרסמו באופן מסודר רק במאה ה-17. כתביה עסקו בנושאים כמו נישואים ומשפחה, חינוך, גורל ומזל, בדידות, תאוות בצע, מלחמה וניחום אבלים.

== לקריאה נוספת ==

* 

== קישורים חיצוניים ==

* [https://www.lib.uchicago.edu/efts/IWW/BIOS/A0009.html Cereta, Laura (1469-1499)], באתר אוניברסיטת שיקגו .

קטגוריה:ערכים שבהם תבנית בריטניקה אינה מתאימה
קטגוריה:סופרות המאה ה-15
קטגוריה:פמיניסטיות המאה ה-15
קטגוריה:פמיניסטיות איטלקיות
קטגוריה:נשים איטלקיות במאה ה-15
קטגוריה:הומניסטים איטלקים מתקופת הרנסאנס
קטגוריה:ילידי 1469
קטגוריה:נפטרים ב-1499
קטגוריה:פרוטו-פמיניזם
Yikes (שיר של קניה וסט)

Yikes הוא סינגל שהוקלט על ידי הראפר האמריקאי קניה וסט, מתוך אלבום האולפן השמיני שלו, Ye. השיר יצא לאור ב-8 ביוני 2018, כסינגל הראשון מתוך האלבום, על ידי חברות התקליטים GOOD Music ודאף ג'אם. השיר הופק על ידי וסט, מייק דין ופייר בורן ונכתב על ידם בשיתוף כותבים שונים, בהם הראפר הקנדי דרייק, שכתב את ההוק. השיר דוגם את שירם של להקת האפרו רוק בלאק סבאג', "Kothbiro".

== רקע וכתיבה ==
המוזיקאי הקנדי דרייק עבד לראשונה עם וסט באלבום האולפן החמישי של וסט, My Beautiful Dark Twisted Fantasy, משנת 2010.<ref name=":0"></ref> מאוחר יותר, עזר דרייק לכתוב את השירים "Father Stretch My Hands, Pt. 1" ו-"" עבור אלבום האולפן השביעי של וסט, The Life of Pablo, משנת 2016.<ref name=":0" />

שדרן הרדיו פיטר רוזנברג דיווח כי במקור דרייק כתב חלק מהשיר "Yikes", אשר בתחילה לא זכה לקרדיט ותרומתו נחשפה ככותב הפזמון. גם המפיק האמריקאי פייר בורן טען כי השתתף בהפקת השיר, אך לא קיבל קרדיט.<ref></ref> בסופו של דבר, עודכנו הקרדיטים ב-13 ביוני 2018, ובהם היו סך הכל 11 כותבים, וביניהם דרייק ופייר בורן.<ref></ref> במהלך ראיון לניו יורק טיימס, חשף וסט כי דרייק כתב בית משלו עבור השיר, אך בסופו של דבר לא נוסף לשיר בשל אי סיום העבודה עליו.<ref></ref>

== הוצאה וקידום ==
"Yikes" החליף את "XTCY", שהיה אמור לצאת במקור בשם "Extacy", כרצועה השנייה באלבום האולפן השמיני של וסט, שיצא לאור ב-1 ביוני 2018. השיר נשלח לתחנות הרדיו המרכזיות בבריטניה על ידי חברות התקליטים של וסט, GOOD Music ודאף ג'אם כסינגל הראשי מתוך האלבום ב-8 ביוני 2018. ב-11 ביוני של אותה השנה, וסט קיבל וסט את ההחלטה להוציא את השיר כסינגל הראשון מתוך האלבום בארצות הברית, מכיוון שהוא חשב שזו הרצועה המתאימה ביותר לרדיו מתוך האלבום.

== ביקורת ==
מבקרי מוזיקה שונים הצביעו על דמיון בין "Yikes" ל-"Wolves" של וסט מתוך האלבום The Life of Pablo, משנת 2012.<ref name=":1"></ref><ref></ref><ref></ref> הפקת השיר תוארה כ"דלילה" ונתפסה כ"מעוררת" את השיר.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)
|פלטינה
|1,000,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
!מקור
|-
!בריטניה
|8 ביוני 2018
|רדיו מיינסטרים
| rowspan="2" |GOOD • דאף ג'אם
|<ref></ref>
|-
!ארצות הברית
|11 ביוני 2018
|הזרמת מוזיקה
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי מייק דין
קטגוריה:שירים שנכתבו על ידי קניה וסט
קטגוריה:שירים שהופקו על ידי מייק דין
קטגוריה:שירים שהופקו על ידי קניה וסט
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת GOOD Music
סימן אישור

ה[[סמליל לסימן אישור]]
סימן אישור (באנגלית: Check Mark או Tick; מכונה גם "סימן וי") הוא סימן (✓, ✔ וכו'), המשמש לציון המושגים "כן", "נכון", "אושר" וכו'. (למשל. "כן; התשובה אומתה", "כן; זו התשובה הנכונה", "כן; זה אושר", או "כן; זה חל עליי"). לעיתים נעשה שימוש בסימן ה-X לשם אותן מטרות (משל בבפתקי הצבעה בממלכה המאוחדת), אך לרוב הסימן מסמן המשמעויות מנוגדות: "לא", "שגוי", "שלילי" או "כישלון".

== הבדלים בינלאומיים ==
ברוב מדינות העולם, בעיקר במדינות אנגלו-סקסיות, הסימן ✓ הוא בעל קונוטציות חיוביות, כנראה בשל הקלות היחסית שביצירתו ובשל פשטותו. אולם, במספר מדינות הסימן מייצג משמעויות שונות ושליליות:

בשוודיה מקובל כי ✓ (בשוודית "Bock") מציין שתשובה שגויה, לעומת הסימן R המציין את האות הראשונה במילה "Rätt" כלומר: "נכון".

בפינלנד ✓ מייצג את המילה הפינית "Väärin" כלומר "לא נכון" בשל קרבתו לצורת האות V. לעומת זאת "נכון", מסומן ב<math>\cdot \! / \! \cdot</math>, קו אנכי משופע עם שתי נקודות מצדדיו.

ביפן, נעשה שימוש בסימן O במקום בסימן ✓, והסימנים X או ✓ משמשים בדרך כלל לטעות. הניגוד בין X לבין O משמש גם במשחק איקס עיגול.

== יוניקוד ==
הקטגוריה "Symbol, Other" של Unicode מספקת סימני אישור שונים:
* U+237B ⍻ NOT CHECK MARK
* U+2611 ☑ BALLOT BOX WITH CHECK
* U+2705 ✅ WHITE HEAVY CHECK MARK
* U+2713 ✓ CHECK MARK
* U+2714 ✔ HEAVY CHECK MARK
* U+1F5F8 🗸 LIGHT CHECK MARK
* U+1F5F9 🗹 BALLOT BOX WITH BOLD CHECK

== ראו גם ==
* זקיפת אגודל
* סימן V

== קישורים חיצוניים ==

* [https://www.fileformat.info/info/unicode/char/2713/index.htm סימן אישור] באתר [https://www.fileformat.info/index.htm Fileformat.info]

==הערות שוליים==

קטגוריה:סמלים
קטגוריה:קצרמר סמלים
יחסי גינאה–רוסיה

נשיא רוסיה ולדימיר פוטין נפגש ברוסיה עם נשיא גינאה אלפה קונדה, 2017
יחסי גינאה–רוסיה הם היחסים הדיפלומטיים הרשמיים שבין רפובליקת גינאה לבין הפדרציה הרוסית.

== היסטוריה ==
ברית המועצות כוננה יחסים דיפלומטיים עם גינאה ב-3 באוקטובר 1958, זמן קצר לאחר שקיבלה את עצמאותה מצרפת.

באוקטובר 2019 נפגש נשיא רוסיה ולדימיר פוטין עם נשיא גינאה אלפה קונדה בפסגת רוסיה–אפריקה בסוצ'י, שם הביע פוטין את תמיכתו בשינוי החוקה של גינאה, ובכך יאפשר לקונדה לרוץ לנשיאות בפעם השלישית. בתמורה, רוסיה תקבל גישה למחצבי הבוקסיט הגדולים של גינאה, מהם מפיקים אלומיניום.

== נציגויות דיפלומטיות ==
* גינאה מחזיקה ברוסיה שגרירות במוסקבה.
* רוסיה מחזיקה בגינאה שגרירות בקונאקרי.

==קישורים חיצוניים==

== הערות שוליים ==
יחיד ורבים (אלבום)

יחיד ורבים (שם האלבום באנגלית: My fellow jew) הוא אלבום הסולו ה-16 של הזמר-יוצר החסידי אברהם פריד. האלבום יצא לאור במרץ 2001 בחברת גל פז, והוא מורכב מלחנים של יוצרים חרדיים מוכרים, בהם יוסי גרין, הלל פלאי ואברהם פריד עצמו. האלבום מכיל שירים באנגלית, עברית ויידיש.

== רשימת הקטעים בדיסק ==

== השתתפו בהקלטות ==
*אברהם פריד - שירה
*יוסי גרין - לחנים וקולות רקע בחלק מהשירים
*משה לאופר- עיבוד

== על האלבום ==
האלבום יצא לאור בשנת 2001 ובו 12 רצועות עם לחנים חסידיים, של המלחינים הגדולים במוזיקה החסידית, מהאלבום יצאו הלהיטים "עד הנה", "לחיים בירושלים", "שאי סביב" ועוד.

==קישורים חיצוניים==
* 

קטגוריה:אלבומי אברהם פריד
קטגוריה:אלבומי 2001
קטגוריה:אלבומים בעברית
האצ'ינסון (אי, אנטארקטיקה)

האי האצ'ינסון (באנגלית: Hutchinson Island) הוא אי מכוסה קרח, הממוקם בארכיפלג מרשל, למול חופי ארץ מרי בירד, שבאנטארקטיקה.

אורכו של האי 24 קילומטרים.

האי ממוקם 19 קילומטרים ממזרח לאי וולמר.

שיא גובהו של האי 193 מטרים מעל פני הים.

== היסטוריה ==
=== גילוי ומיפוי האי ===

האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965.

=== מקור השם ===

שמו של האי ניתן לו על ידי הוועדה המייעצת לשמות אנטארקטיים (US-ACAN).

האי נקרא על שמו של לוטננט פיטר א. האצ'ינסון (Peter A. Hutchinson), מצי ארצות הברית, שהיה קצין המבצעים באוניית צי ארצות הברית גליישר ((USS Glacier (AGB-4), אשר חקרה את אזור חוף זה של אנטארקטיקה בעונת המחקר (הקיץ האנטארקטי) 1961–1962.

== לקריאה נוספת ==

<div class="mw-content-ltr">• Kelly M. BRUNT, Emile A. OKAL, Douglas R. MacAYEAL, [https://www.earth.northwestern.edu/individ/emile/PDF/EAO221.pdf Antarctic ice-shelf calving triggered by the Honshu (Japan) earthquake and tsunami, March 2011], Journal of Glaciology, Vol. 57, No. 205 2011, DOI: https://doi.org/10.3189/002214311798043681</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:7214 האי האצ'ינסון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=126876 האי האצ'ינסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6806&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי האצ'ינסון] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=7214&fid=antgeo_111 תצלום לוויין של אזור האי האצ'ינסון]
* [https://mapcarta.com/25616386 מפת אזור האי האצ'ינסון]
* [https://www.marineregions.org/gazetteer.php?p=details&id=10465 האי האצ'ינסון] באתר marineregions
* [https://www.meteoblue.com/en/weather/current/hutchinson-island_antarctica_6635354 מזג אוויר נוכחי מעודכן באי האצ'ינסון]
** [https://www.meteoblue.com/en/weather/14-days/hutchinson-island_antarctica_6635354 תחזית מזג אוויר עדכנית ארוכת טווח עבור האי האצ'ינסון]
** [https://www.meteoblue.com/en/weather/archive/yearcomparison/hutchinson-island_antarctica_6635354 סטטיסטיקות מזג אוויר ונתוני מזג אוויר היסטוריים עבור האי האצ'ינסון]

== הערות שוליים ==

קטגוריה:ארץ מרי בירד: איים